**Peugeots ældste fabrik fylder 100 år**

Sochaux fabrikken i det nordøstlige hjørne af Frankrig er et af de ældste produktionssteder i verden og til trods for 100 år på bagen, bidrager stedet med den største produktionskapicitet i PSA-koncernen. Derudover er fabrikken med 12.000 ansatte også en betydelig arbejdsplads for Frankrig. For nylig blev der fejret 100-års jubilæum, hvor udstillingen « M14 – Expo of the Century » blev indviet af Thierry Peugeot og Philippe Varin fra PSA Peugeot Citroëns bestyrelse.

**Symbol for automobilindustrien**
Fabrikken i Sochaux var den første store fabrik i Frankrig og et vigtigt symbol for automobilindustrien. Den blev oprindeligt grundlagt af familien Peugeot i1912 for at fremstille lastbiler, og det var først efter Anden Verdenskrig, virksomheden besluttede at koncentrere produktionen omkrng biler. I dag har fabrikken den største produktionskapacitet af alle PSA-koncernens faciliteter med 12.000 medarbejdere og for nylig investerede PSA-koncernen € 200.000.000 i en ny produktionslinje samt et moderniseret lakerings atelier.

**20 millioner biler rullet til startlinjen**
Siden man startede i 1912 er der rullet intet mindre end 20 millioner biler til startlinjen på fabrikken. Herunder Peugeot 201, 402, 203, 403, 404 og 504. I dag produceres der 1670 biler om dagen, herunder Peugeot 308, 3008, 5008 og Citroën DS5, og hybrid-modellerne. Af de 12 000 ansatte kan man finde 4000 placeret i forskning og udvikling, som er et vigtigt område for PSA-koncernen.

**Vinhøst og historie**
Baseret på mottoet "Vores styrke er taget fra historien" fejrer Sochaux 100-årsdagen på flere måder blandt andet ved:

* En omfattende historisk udstilling kaldet , "M14 - Expo of the Century". Den består af tusindvis af unikke og aldrig før offentliggjorte dokumenter og fotos fra fabrikkens arkiver. (15. sep. – 15. Okt.)
* At genopleve Charlie Chaplins "Moderne Tider", som fremvises akkompagneret af Victor Hugo Franche Comté s Philharmonic Orkesteret.

(20. okt.)

Her er tale om et stykke historie, der måske er værd at lægge ind i ruten, hvis man alligevel er på Frankrigs kanter for at hente dugfriske vine med hjem i forbindelse med høsten.